|  |
| --- |
| Työ- ja elinkeinoministeriö  Kirjaamo  [kirjaamo@tem.fi](mailto:kirjaamo@tem.fi) |
|  | |
|  | |
| Keski-Suomen ELY-keskuksen ja Keski-Suomen TE-toimiston lausunto: Luonnos hallituksen esitykseksi eduskunnalle julkisten työvoima- ja yrityspalveluiden väliaikaista järjestämistä koskevaksi lainsäädännöksi | |

**YLEISPERUSTELUT**

2.2. Nykytilan arviointi

Yleisperusteluna esitetään, julkisten ja yksityisen sektorin palveluntuottajien sekä asiakkaan voimavarojen yhdistämistä (s.12 3s kappale). Tavoite sinänsä on kannatettava, mutta perusteluissa oletetaan yksityisen sektorin tuottavan parempaa palvelua. Pilottikokeilujen perusteella tätä ei kuitenkaan voida perustella, koska piloteissa asiakkaana ei ole ollut kustakin ryhmästä koko asiakaskirjo, vaan aktiivisimmat työnhakijat ovat painottuneet asiakaskunnassa. Pilottihankkeissa yksityisen palveluntuottajat ovat tuottaneet yllättävän vähän uusia palvelumuotoja ja toimintatapoja, vaikka tähän tarjouspyyntö/sopimus olisi antanut mahdollisuuden.

3. Esityksen tavoitteet ja keskeiset ehdotukset

Perusteluissa mainitaan, että hankkijana on Elinkeino-, liikenne- ja ympäristökeskus tai työ-ja elinkeinotoimisto. Palvelujen hankinnasta vastaa yksiselitteisesti Elinkeino-, liikenne-, ja ympäristökeskus ei työ- ja elinkeinotoimisto. Hankintojen tarpeet ja palvelujen sisältö määritellään luonnollisesti yhteistyössä (s.13, 2 kpl).

Lakiin ehdotetaan otettavaksi säännös työ- ja elinkeinotoiminnan vastuusta laissa säädettyjen toimien ja palveluiden toteuttamisesta siltä varalta, että palveluntuottaja laiminlöisi tehtäviään. Tämä edellyttää tarkkuutta ja aukottomuutta hankintasopimuksissa: osapuolten roolit, tehtävät, sekä sopimusehdot on muotoiltava tarkasti. Vastuu edellyttää myös TE-toimistolta riittävää palveluntuottajien toiminnan seurantaa ja valvontaa. (s.13, 3. kpl)

Miten varmistetaan se, että palveluntuottajat eivät yksipuolisesti ohjaa asiakkaita vain heidän omiin palveluihinsa eli miten varmistetaan tasapuolisuus, puolueettomuus, asiakkaan etu ja hyöty ja oikean palvelun valinta asiakkaan palvelutarpeen perusteella? (s. 13, 4. kpl)

On hyvä, että myös palveluntuottajiin sovellettaisiin hallinnon yleislakeja eli hyvän hallinnon vaatimuksia (s.14 ja 1. kpl)

Työttömyysturvasta annettaviin sitoviin työvoimapoliittisiin lausuntoihin tulisi muutos, kun asiakas osallistuu työttömyysturvalain mukaisiin työllistymistä edistäviin palveluihin lausunnon muuttuessa ilmoitukseksi. Lakiluonnoksessa ei sinänsä ole tarkemmin määritelty ilmoituksen sisältöä, joten työmäärällisesti vastannee nykyisiä ko. tilanteissa annettavia työvoimapoliittisia lausuntoja? (s.14 ja 2.-4. kpleet)

Onko pohdittu, mikä byrokratia voi syntyä siitä, kun palveluntuottajat ilmoittavat 'kaikista tietoonsa tulleista seikoista', joilla 'voi olla vaikutusta työttömyysetuuden saamisen edellytyksiin'? Voivatko ilmoittamiset aikaansaada työmäärän lisääntymisen TE-toimistossa ja miten ne pystytään hoitamaan tietosuoja-asetuksen vaatimusten edellyttämällä tavalla? Ilmoitusten läpikäyminen ja sen arviointi, onko ilmoituksella vaikutusta asiakkaan työttömyysturvan saamisen edellytyksiin vie TE-toimiston henkilöresursseja. Lisäksi tulee varmistaa nopea tiedonkulku palveluntuottajalta TE-toimistolle, kun on tarvetta selvittää mahdollisia vaikutuksia työttömyysetuuden saamisen edellytyksiin ja tarvittaessa keskeyttää maksatus, jotteivat asian käsittelyt veny ja jouduta esim. takaisinperintätilanteisiin. Kohdassa 4.2 Vaikutukset viranomaisen toimintaan mainitaan, että työ- ja elinkeinotoimiston asiakastietojärjestelmää käytettäisiin ilmoitusten antamisen välineenä työttömyysetuuden maksajille. Samoin oletettavasti työ- ja elinkeinotoimiston asiakastietojärjestelmä toimisi tiedonvaihdonvälineenä TE-toimiston ja palveluntuottajien kesken, esim. muistilistavienteinä tai muina sovittuina käytänteinä ja yhteistyömuotoina? (s.14 ja 5. kpl)

4. Esityksen vaikutukset

Perusteluissa mainitaan, että esityksen vaikutukset riippuvat missä määrin ja millaisin ehdoin tehtäviä on mahdollista siirtää palveluntuottajien hoidettavaksi. Tämän lisäksi vaikutuksia ennakoitaessa olisi huomioitava että, työvoimapalvelujen tuottajia, joilla on osaamista järjestää kyseessä olevie palveluja, on rajallinen määrä. Jos useilla eri alueilla toimii monta työvoimapalvelujen isoa pilottia yhtä aikaa nykyisten palvelujen ohella, niin jossakin päin maata alkaa vähintään palvelun laatu kärsiä. Tämä on näkynyt meillä pienemmässä mittakaavassa tilanteissa, joissa. sama palveluntuottaja on voittanut useamman kilpailutuksen lyhyen ajan sisällä. Seurauksena on ollut palvelujen asiantuntijoiden vaihtuvuuden lisääntyminen ja toimenpiteiden toteuttamisen laadun heikkeneminen. Nykyisissä piloteissa on myös havaittu, että palveluntuottajat eivät ole nähneet potentiaalisia markkinoita riittävän kiinnostavaksi, jotta omaan osaamiseen kannattaa panostaa tai muotoilla olennaisesti uudenlaisia palveluja.

4.1 Taloudelliset vaikutukset

Esityksessä mainitaan, että EU:n tietosuojavaatimusten täyttäminen edellyttää asiakastietojärjestelmän muutostarpeita ja että näiden muutosten työmäärä ja kustannusarvio on vielä täsmentymättä ja sitä selvitetään (s.17). Esityksessä on kaiken kaikkiaan on vielä paljon avoinna olevia asioita, jotta taloudellisia vaikutuksia olisi mahdollista arvioida.

4.2 Vaikutukset viranomaisten toimintaan

Esityksessä todetaan, että määräaikaishaastattelujen ulkoistaminen palveluntuottajille vapauttaisi työ- ja elinkeinotoimistojen henkilöstöresursseja. Samoin työ- ja elinkeinotoimistojen työttömyysturvajärjestelmän toimeenpanoon liittyviä tehtäviä vähentyisi vähän, kun osa työllistymistä edistäviin palveluihin osallistumisista koskevista työvoimapoliittista lausunnoista korvattaisiin palveluntuottajien tekemillä ilmoituksilla. Toisaalta TE-toimiston työmäärä vaikuttaa lisääntyvän, kun ”TE-toimistot huolehtivat palveluntuottajien kilpailuttamisesta sekä seurannasta ja valvonnasta”. Palveluntuottajien kilpailuttaminen on esityksessä virheellisesti kirjattu työ- ja elinkeinotoimiston tehtäväksi, Elinkeino- liikenne- ja ympäristökeskus hoitaa nykyisellään jo monipuolista, uudenlaisten palvelujen kilpailuttamista soveltaen erilaisia hankintamuotoja. Työ-ja elinkeinotoimistojen tehtävää lisää systemaattinen asiakasohjaus palveluntuottajille ja edellyttää riittävää henkilöresurssointia. Lisäksi TE-toimistolle aiheutuu lisätyötä, jos ne joutuvat pyytämään usein lisätietoja palveluntuottajilta liittyen palveluntuottajien ilmoituksiin työnhakijoiden työttömyysturvaoikeuteen. Määritelläänkö tarkemmin, milloin ilmoitukset olisivat ”riittävän seikkaperäisiä”? Lakiluonnoksessa esitetään, että matka-/ yöpymiskorvausta laajennetaan niin, että niitä haetaan TE-toimistosta ja niitä myönnetään myös palveluntuottajan luo tehtävistä matkoista, silloin kun ne ovat välttämättömiä palveluprosessin etenemisen kannalta. Tämä voi hieman lisätä työtä TE-toimistossa.

TE-toimistojen henkilöresursseja suunnattaisiin osin uudenlaisiin tehtäviin, jotka edellyttävät uudenlaista osaamista. Myös asiakastyön luonne muuttunee ainakin osittain, palveluntuottajia valvovammaksi. Tällä voi olla vaikutusta myös työhyvinvointiin? TE-toimistolla on tärkeä rooli varmistaa jatkossakin asiakkaiden palveluprosessien oikeellisuus.

TE-toimiston henkilöresursseja tarvittaneen ainakin aluksi myös palveluntuottajien perehdyttämiseen, mm. työ- ja elinkeinotoimiston asiakastietojärjestelmän käyttöön ja opastusta ilmoitusten tekemiseen työttömyysturvan maksajille ja ilmoitusten tekemiseen TE-toimistolle sekä lainsäädäntöön (JTYPL ja TTL). Toimivien ja sujuvien yhteistyömallien luominen ja ylläpitäminen tarvitsee myös resursseja.

Oleellista on tiedonkulun varmistaminen TE-toimiston ja palveluntuottajien sekä työttömyysturvan maksajien kesken.

4.3 Yhteiskunnalliset vaikutukset/ vaikutukset työttömiin

Esityksessä on kirjattu, että "Palveluntuottajien tulee noudattaa tasapuolisuutta palveluiden tarjoamisessa" (s. 20 2. kpl) Tasapuolisuus riippuu myös siitä, millinen on alueellinen tarjonta ja asiakasryhmäkohtainen tarjonta. Miten ja kenen toimesta tarjonnan tasapuolisuutta valvotaan.

Miten valvotaan, ettei työkokeilut aiheuta kilpailunvääristymistä ja väärin käytöksiä työnantajien taholta? (s.21)

**LAKILUONNOKSET JA YKSITYISKOHTAISET PERUSTELUT (joista ei vielä edellä mainintaa)**

- 3 luku, 2 §/ Työnvälitys (sivu 62): Onko työtarjous myös palveluntuottajan tekemänä asiakkaalle velvoittava?

- 4 luku, 5 §/ Kokeilu (s.63): Jos asiakas voi olla työkokeilussa myös palveluntuottajalla, niin huolehdittava silloin erityisesti asiakkaan hyöty ja näkökulma, ei palveluntuottajan hyöty ja mahdollisuus ilmaisen työvoiman käyttöön ja työnantajan edun tavoittelu. Kuka tätä valvoo?

- 13 luku Työ- ja elinkeinotoimiston asiakastietojärjestelmä: Oleellista on käyttöoikeudet myönnetään tarkoituksenmukaisesti ja käyttösidonnaisesti tehtävien hoitamiseen, on kyseessä virkamies tai muu henkilö. Ehdottoman tärkeää on tietojen oikeellisuus ja ajantasaisuus. Olennaista asiakkaiden kannalta on se, että tiedot järjestelmään tallentanut taho vastaa tietojen oikeellisuudesta ja ajantasaisuudesta, että tietoja käsitellään luotettavasti ja turvallisesti.

Työllistymissuunnitelmat ja niiden seuranta: Työllistymissuunnitelmien seuranta on nykyisellään työlästä. Työllistymissuunnitelmien seurannassa tarvitsee erottaa toisistaan työllistymissuunnitelmaan sovittujen toimien/palveluiden toteuttaminen ja niiden mahdolliset erilaiset aikataulut sekä työllistymissuunnitelman noudattaminen. Seuraamus voi olla erilainen eri tilanteissa.

1.4 Työttömyysturvalaki, s. 39, 3 §: Mitä tarkoittaa, ettei työnhakijan yleisenä velvollisuutena enää olisi esittää tietoja ja selvityksiä ammatillisesta osaamisestaan, työhistoriastaan, koulutuksestaan ja työkyvystään? Pelkkä postiosoite tai muut yhteystiedot ovat varsin niukat tiedot työnhaun kannalta. Tosinlakiluonnoksessa julkisesta työvoima- ja yrityspalvelusta 5 § todetaan, että ensimmäisessä työnhakijan haastattelussa tarkistetaan ja täydennetään työnhakutiedot, arvioidaan palvelutarve, laaditaan työllistymissuunnitelma jne. Ilman työnhakutietoja palvelutarpeen arvioiminen ja työllistymissuunnitelman laatiminen ei olisi mahdollistakaan. Tosin ehdottoman tärkeää olisi työnvälityksen ja vahvan työnhaun aloituksen kannalta, että työnhakijan merkitsisi edellä mainitut työnhakuun ja palvelutarpeen arviointiin vaikuttavat tiedot jo rekisteröityessään verkkopalvelussa (tai paperilomakkeeseen, jos verkkoasiointi ei ole mahdollinen). Tästä työnhakijan tietojen itse antamisesta ei kuitenkaan ole tarkempaa mainintaa laissa julkisesta työvoima- ja yrityspalvelusta?

* …

|  |  |
| --- | --- |
| Yksikön päällikkö | Marja Pudas |
|  |  |
|  |  |
|  |  |
| Koulutusasiantuntija | Lea Goyal |

JAKELU kirjaamo@tem.fi